Bankole Awoonor-Renner

Kweku Bankole Awoonor-Renner (6 June 1898 – 27 May 1970) be Ghanaian politician, journalist, anti-colonialist den Pan-Africanist. For 1921, Awoonor-Renner travel go de United States (US) go study journalism for Carnegie Institute of Technology. As e dey study for de US, Awoonor-Renner join de Communist Party.

 Early life 
Dem born Bankole Awoonor-Renner insyd Elmina insyd Gold Coast, wey be British colony for West Africa. Ein poppie Peter Awoonor-Renner be lawyer den first leader for de Gold Coast bar. Awoonor-Renner go boarding school for Cape Coast.

 Years abroad 
Insyd 1925, Awoonor-Renner travel from de US go Soviet Union plus nine other Black men to go learn for de Communist University of de Toilers of de East (KUTV). Dem dey see am as de first Black African wey study for de Soviet Union. He lef de Soviet Union go Great Britain for 1927, wey he continue ein journalism studies for de Institute of Journalists for London, den he turn de first African wey graduate from dat Institute.

 Ein life matter 
Awoonor-Renner meet ein wife Olabisi Awoonor-Renner (wey ein maiden name be Alakija) for London. Dem marry for April 1944. Dem get five kiddies together—four boys den one girl.

 Return to de Gold Coast 
Wen he come back Gold Coast, Awoonor-Renner turn editor for de Gold Coast Leader newspaper.

For 1934, Awoonor-Renner plus some other people, wey include Ellis Brown, I. T. A. Wallace-Johnson den Robert Benjamin Wuta-Ofei, form de West African Youth League (WAYL) for Gold Coast. Dem elect Awoonor-Renner as President for WAYL.

He change ein religion go Islam for 1942, wey he win seat for Accra city council under de Moslem Party.

For 1945, he go de Fifth Pan-African Congress for Manchester, represent de Friends of African Freedom Society.

He start as Kwame Nkrumah ein colleague, help am form de Convention People's Party (CPP), wey dem arrest am put am inside prison plus Nkrumah for 1950. But later he lef Nkrumah den start ein own party, de Moslem Association Party.

 Later life 
After political pluralism get ban for de 1960s, Awoonor-Renner comot for politics. He die poor.

 References 

Category:1898 births
Category:1970 deaths
Category:Ghanaians
Category:Human
Category:Awoonor-Renner family
Category:Ghanaian Muslims
Category:Ghanaian journalists
Category:Ghanaian pan-Africanists
Category:Converts to Islam
Category:Journalists wey komot Gold Coast (British colony)
Category:Politicians wey komot Central Region (Ghana)